Jelasin soal Truth in Numbers?  dalam bahasa melayu dong

Truth in Numbers? Everything, According to Wikipedia (daripada bahasa Inggeris: Kebenaran dalam Nombor? Kesemuanya, Menurut Wikipedia) ialah sebuah filem dokumentari Amerika Syarikat 2010 yang memeriksa dengan teliti sejarah dan implikasi budaya ensiklopedia boleh sunting dan dalam talian Wikipedia. Filem tersebut memikirkan soalan sama ada kesemua individu atau hanya pakar sahaja yang patut ditugaskan dengan menyunting sebuah ensiklopedia.

Sejarah dan latar belakang tapak sesawang tersebut diberi, bersama dengan ulasan daripada pengasas Wikipedia Jimmy Wales dan Larry Sanger. Pengulas yang muncul dalam filem tersebut termasuk pengarang Howard Zinn, Len Downie dari The Washington Post, Bob Schieffer dari CBS News, bekas ketua Encyclopædia Britannica Robert McHenry dan bekas pengarah Agensi Perisikan Pusat James Woolsey. Dokumentari tersebut membincangkan kejadian yang memberi pandangan buruk terhadap Wikipedia, termasuk kontroversi Essjay dan kontroversi biografi Wikipedia.

Filem yang lama ditunda tersebut ditayang perdana di Wikimania 2010 di Gdańsk pada Julai 2010, dan ditayangkan di Pusat Paley untuk Media di Bandar Raya New York pada Oktober 2010. Ia ditunjuk sebagai sebahagian Festival Filem Savannah pada 3 November 2010, di Teater Pemegang Amanah Kolej Savannah Seni dan Reka Bentuk. Truth in Numbers? menerima sambutan bercampur, dengan ulasan baik daripada pengarang Ted Leonsis, dalam penerbitan AOL Urlesque, dan liputan di Festival Filem Savannah oleh Carlos Serrano dari District.